hele.pts

Tema: Søknad og CV   Målgruppe: 8.trinn **__ Formål: __** Ved hjelp av dette digitale læremiddelet skal elevene dekke følgende mål i LK`06: Etter 10. trinn skal elevene kunne: -  //Lese og skrive tekster i ulike sjangere, både skjønlitterære og sakspregede.// // -  //// Vite hvordan tekster i ulike sjangere er bygget opp. (Blant annet søknad og CV.) // I tillegg skal dette læremiddelet hjelpe til å forsterke fire av de fem grunnleggende ferdighetene i norskfaget. Disse er å uttrykke seg skriftlig, å uttrykke seg muntlig, å lese og å bruke digitale verktøy **__ Valg av tema, utforming og innhold: __** Jeg har valgt å lage et digitalt læremiddel om sjangrene søknad og CV innenfor sakprosa. Dette er et valg jeg tok fordi jeg har litt kjennskap til sjangrene og fordi dette er viktig for elever og lære, i og med at de kommer til å få bruk for dette mange ganger i løpet av livet. Når det gjelder utformingen av siden jeg har laget, er det en enkel og oversiktlig side. Dette har jeg gjort både fordi det passer godt til sjangrene og fordi det skal være lett å for elevene å finne frem på siden. Når det gjelder innholdet i sidene mine, blir dette nøye forklart under ”Hvordan fungerer dette læremiddelet?”. **__ Tanken bak dette digitale læremiddelet: __** Tanken er første og fremst at elvene skal kunne oppleve en annerledes læringssituasjon enn den tradisjonelle tavleundervisningen. De fleste elever synes det er moro å være på datarommet og bruke ”nettet”. Ved å legge opp til at de skal lære seg to sjangere innenfor sakprosa ved hjelp av digitale verktøy, får elevene antakeligvis mer motivasjon og lyst til å lære, enn om de skulle lest dette i norskboka. Læremiddelet er lagt opp slik at elevene skal kunne klare seg på egenhånd, ved at sidene er veldig enkle og oversiktlig med minimalt med skrift. Dette er for at de ikke skal miste motivasjonen med en gang. Det er jo også et krav at elevene skal bruke digitale verktøy i norskfaget, og dette er en ypperlig anledning. En annen tanke bak dette læremiddelet, er tanken om tilpasset opplæring. Noen lærer av å se, noen av å høre og andre av å gjøre. Dette digitale læremiddelet inneholder oppgaver hvor man både må se, høre og gjøre, slik at alle elevtyper skal kunne finne noe som de synes er artig å jobbe med. Dessuten er oppgavene lagt opp slik at man kan få et hint hvis man står fast. Slik kan både de sterke og de svake elevene føle at de mestrer noe på egenhånd.
 * __ Lærerveiledning  __**

**__ Hvordan fungerer dette læremiddelet? __**  Når man går inn på førstesiden på læremiddelet (  http://lut.wikispaces.com/PTSsoknad  ), kommer man inn på hovedsiden. Her står det hvorfor det er nyttig å lære om sjangerne søknad og CV, for å motivere eleven og gjøre eleven klar over at det faktisk er nyttig å kunne noe om dette i dagliglivet. På venstre side av siden er det en navigasjonsmeny bestående av fire ulike bilder som er linket opp til andre sider. Tre av disse er ment for eleven: ”Hva er en søknad?”, ”Hva er en CV?” og ”Oppgaver”. Den siste er ment for lærere og heter ”For læreren”. På siden ”Hva er en søknad?”, finnes informasjon om sjangeren søknad. Hva en søknad brukes til, hva den inneholder og hvordan oppsett den har. Her er det linket opp til et eksempel på en søknad, slik at eleven kan få studere det ordinære oppsettet for en søknad. Nederst på siden er det bilde av en mann som går mot et hus. Dette er en link for å komme tilbake til hovedsiden. På ”Hva er en CV?” siden finner vi det samme oppsettet som på ”Hva er en søknad” siden. Her står det forklart hva en CV er for noe, og her er det også linket opp til et eksempel som kan gjøre det lettere for eleven å forstå hva en CV er. Også her er det samme ikonet for å kommer tilbake til hovedsiden. Hvis man trykker på ”Oppgaver”, kommer man inn på en side med fire oppgaver. Disse er linket opp til nettsider hvor selve oppgavene ligger. Den første oppgaven er en quiz laget i ”Hot Potatoes” - programmet. Den stiller eleven fem ulike spørsmål om søknad og CV. Her får eleven tilbakemelding med en gang om svaret er rett eller galt. Den andre oppgaven er en utfyllingsoppgave som også er laget i ”Hot Potatoes”. Her kommer det en sammenhengende tekst om søknad, hvor noen ord mangler. Eleven skal da sette inn riktige ord i teksten. Her kan man få hjelp ved å trykke på ”Hint”. Den tredje oppgaven er en ordmix – oppgave. I setningen ”En CV er en kort versjon av søknaden i stikkordsform” er ordene stokket om, og eleven skal prøve å finne frem til denne setningen ved å sette ordene i riktig rekkefølge. Her kan man også få hint. Den siste oppgaven går ut på at man skal lytte til ”Bjarne Hansen” og hva han ser etter i en søknad. Deretter skal eleven prøve seg på å skrive en søknad til han. På ”For læreren” siden, er det lagt ut informasjon til lærere som vil bruke dette digitale verktøyet i sin undervisning. Der er også denne lærerveiledningen lagt ut. **__ Tidsperspektiv: __** 4 timer på skolen + 1 time hjemme. Det er jo kun to av sjangrene innenfor sakprosa dette læremiddelet tar for seg. Det er en forutsetning at læreren har introdusert temaet ”sakprosa” for klassen i forkant. // Forslag til gjennomføring: // __1.time:__ Repetere sakprosa i klasserommet. Komme inn på søknad og CV. Spørre elevene hva de kan. Snakke litt om viktigheten av å kunne skrive en god søknad. Læreren kan vise internettsiden på storskjerm og lese hovedsiden sammen med elevene. __2. time__: Gå på datarommet. La elevene få boltre seg på siden, og prøve seg på oppgavene. __3. time__: Forsette på datarommet. Med hovedfokus på oppgavene. La elevene få i lekse å gjøre ferdig oppgavene til neste norsktime. __4. time__: La elevene gå sammen to og to og lese opp søknadene de har skrevet for hverandre. Be de komme med tilbakemeldinger, og se om de har skrevet riktig oppsett på en søknad.

**__ Utstyr: __** Kladdebøker, blyanter, lerret, projektor, datarom med høytalere.

__**Kilder:**__

Utdanningsdirektoratet.Tilgjenglig fra: http://udir.no/templates/udir/TM_Tema.aspx?id=148 (lest:04.06.08) Imsen, Gunn. 2006. //Lærerens verden.// Oslo, Universitetsforlaget

TILBAKE TIL "FOR LÆREREN"